
Z A P I S N I K
48. sjednice Vijeća Mjesnog odbora Gornji grad
održane 08. travnja 2025.

u prostoru Mjesnog odbora Gornji grad, Opatička 16
s početkom u 18:00 sati

Nazočni članovi Vijeća:

1. Roman Lalić
            

2. Andrija Lulić
3. Kristijan Ugrina

Odsutni članovi Vijeća: Sandra Mišić
Ostali nazočni: stanari/građani: - nema 
Predsjedava: Roman Lalić, predsjednik Vijeća.

Predsjednik konstatira da su nazočna 3  člana Vijeća te otvara 48. sjednicu Vijeća MO Gornji Grad.
Vijeće jednoglasno prihvaća Zapisnik 47. sjednice.
Na prijedlog predsjednika MO Gornji Grad Vijeće jednoglasno s 3 glasa ZA utvrđuje 
DNEVNI RED:
1. Prijedlog zaključka o privremenoj prenamjeni 3 rezervirana mjesta za Hrvatski Sabor u Basaričekovoj ulici
2. Prijedlog zaključka o reviziji zakonitosti postavljenih klamerica za parkiranje na području Gornjeg grada
3. Razno – pitanja, prijedlozi, obavijesti

Ad. 1.
Prijedlog zaključka o privremenoj prenamjeni 3 rezervirana mjesta za Hrvatski Sabor u Basaričekovoj ulici
Predsjednik otvara prvu točku dnevnog reda i ukratko objašnjava. 
Vijeće je bez rasprave jednoglasno s 3 glasa ZA donijelo 
ZAKLJUČAK

o privremenoj prenamjeni 3 rezervirana mjesta za Hrvatski Sabor u Basaričekovoj ulici
1. Vijeće je raspravljalo o rezerviranim mjestima u Ulici Đure Basarička za potrebe Hrvatskog Sabora.

2. Kako je Hrvatski Sabor u procesu obnove koja će trajati godinama, Vijeće smatra da se rezervirana mjesta mogu i trebaju privremeno prenamijeniti za potrebe stanara Gornjeg grada.
3. Ovaj Zaključak dostavit će se Vijeću Gradske četvrti Gornji grad – Medveščak na daljnje postupanje.
Ad. 2.
Prijedlog zaključka o reviziji zakonitosti postavljenih klamerica za parkiranje na području Gornjeg grada
Predsjednik otvara drugu točku dnevnog reda i ukratko objašnjava.

Rasprave nije bilo te Vijeće jednoglasno sa 3 glasa ZA donosi
ZAKLJUČAK

o reviziji zakonitosti postavljenih klamerica za parkiranje na području Gornjeg grada
1. Vijeće je raspravljalo o postavljenim klamericama za parkiranje na području Gornjeg grada.

2. Koliko je Vijeće upoznato, klamerice se ne bi smjele postavljati u zaštićenoj jezgri Grada te traži reviziju zakonitosti postavljenih klamerica.

3. Ovaj Zaključak dostavit će se Vijeću Gradske četvrti Gornji grad – Medveščak na daljnje postupanje.
Ad. 3.
Razno – pitanja, prijedlozi, obavijesti
Pod točkom Razno nije bilo pitanja.

Predsjednik se zahvaljuje na dolasku, pozdravlja prisutne na zadnjoj sjednici u mandatu i zatvara sjednicu.
Sjednica je završena u 18:45 sati.
Zapisnik vodio: Roman Lalić, predsjednik

Zapisnik sastavio: Marko Butković





                        
KLASA: 024-08/25-003/146

URBROJ: 251-13-11-4/015-25-28
Zagreb, 08. travanj 2025.
Predsjednik

Vijeća Mjesnog odbora 

Gornji grad
 Roman Lalić
Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća Mjesnog odbora Gornji grad te stoga Vijeće nije prihvatilo Zapisnik 48. sjednice.

